b'\n_START_ARTICLE_\nPapuana oryctoides\n_START_SECTION_\nUtseende\n_START_PARAGRAPH_\nEn stor (ca. 35 millimeter), noks\xc3\xa5 bred, blankt brunsvart hornbille. Hannen har et noks\xc3\xa5 langt, krumt horn i pannen og en kraftig uthuling foran p\xc3\xa5 pronotum, denne er kantet med to butte tenner over og to p\xc3\xa5 sidene. Dekkvingene har fine punktrader. Hunnen mangler horn i pannen (men har en liten kn\xc3\xb8l), pronotum er rundet med et par lave kn\xc3\xb8ler.\n_START_SECTION_\nLevevis\n_START_PARAGRAPH_\nLarvene lever i jorda der de spiser r\xc3\xa5tnende plantemateriale. De voksne billene kan gj\xc3\xb8re en del skade, s\xc3\xa6rlig p\xc3\xa5 taro, men ogs\xc3\xa5 p\xc3\xa5 andre rotfrukter som s\xc3\xb8tpoteter, ved at de ganger ganger i r\xc3\xb8ttene. I tillegg til selve gnagskadene for\xc3\xa5rsaker der dermed ogs\xc3\xa5 betydelige r\xc3\xa5teskader. Dette er et stort problem siden taro er en sv\xc3\xa6rt viktig avling i de aktuelle omr\xc3\xa5dene.\n_START_SECTION_\nUtbredelse\n_START_PARAGRAPH_\nArten lever i Vest-Papua.'